Jan Engelen oorlede | Netwerk24
Jan Engelen oorlede
Deur AJ Opperman 09 Mei 2018 09:37
Die akteur en regisseur Jan Engelen het Woensdagaand aan kanker gesterf.
Hy was die seun van Belgiese ouers, Fred Engelen, voormalige hoof van die dramadepartement aan die Universiteit Stellenbosch, en die aktrise Tine Balder.
Jan het onlangs nog in die regisseur Koos Roets se rolprent ’n Pawpaw vir my darling verskyn.
Hy was getroud met die aktrise Amor Tredoux, wat onder meer in die dramareeks Fees van die ongenooides/Feast of the Uninvited verskyn het en gereeld gedigte op Margot Luyt se program Vers en Klank op RSG voorlees.
Dit was albei se tweede huwelik en die egpaar het onder meer saam aan die dramareeks Klagstaat gewerk.